ระเบียบคณะกรรมการข้าราชการฝ่ายศาลปกครอง


ว่าด้วยรถราชการ (ฉบับที่ ๗)


พ.ศ. ๒๕๕๖


โดยที่เห็นสมควรแก้ไขเพิ่มเติมระเบียบคณะกรรมการข้าราชการฝ่ายศาลปกครอง ว่าด้วยรถราชการพ.ศ. ๒๕๔๔ เพื่อให้มีความเหมาะสมและสอดคล้องกับสภาวการณ์ในปัจจุบัน


อาศัยอํานาจตามความในมาตรา ๘๔ วรรคหนึ่ง (๑๒) แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ คณะกรรมการข้าราชการฝ่ายศาลปกครองออกระเบียบไว้ ดังต่อไปนี้


ข้อ ๑ ระเบียบนี้เรียกว่า “ระเบียบคณะกรรมการข้าราชการฝ่ายศาลปกครอง ว่าด้วยรถราชการ(ฉบับที่ ๗) พ.ศ. ๒๕๕๖”


ข้อ ๒[1](#fn1) ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ข้อ ๓ ให้ยกเลิกความในข้อ ๑๒/๑ ของระเบียบคณะกรรมการข้าราชการฝ่ายศาลปกครองว่าด้วยรถราชการ พ.ศ. ๒๕๔๔ ซึ่งแก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยรถราชการ (ฉบับที่ ๕) พ.ศ. ๒๕๕๓ และให้ใช้ความต่อไปนี้แทน


“ข้อ ๑๒/๑ ผู้ดํารงตําแหน่งรองประธานศาลปกครองสูงสุด ตุลาการหัวหน้าคณะศาลปกครองสูงสุดตุลาการศาลปกครองสูงสุด และเลขาธิการ ให้มีสิทธิได้รับรถประจําตําแหน่งหรือค่าตอบแทนเหมาจ่ายแทนการจัดหารถประจําตําแหน่งตามบัญชีขนาดมาตรฐานรถประจําตําแหน่งหรือบัญชีค่าตอบแทนเหมาจ่ายแทนการจัดหารถประจําตําแหน่งท้ายระเบียบนี้


เมื่อบุคคลตามวรรคหนึ่งใช้สิทธิรับค่าตอบแทนเหมาจ่ายแทนการจัดหารถประจําตําแหน่งให้ใช้สิทธินั้นจนกว่าจะพ้นจากตําแหน่ง สําหรับกรณีที่ใช้สิทธิเลือกรับรถประจําตําแหน่งให้ใช้สิทธินั้นไปจนกว่ารถประจําตําแหน่งนั้นหมดอายุการใช้งาน และให้มีสิทธิเลือกว่าจะรับรถประจําตําแหน่งต่อไปหรือรับค่าตอบแทนเหมาจ่ายแทนการจัดหารถประจําตําแหน่ง


กรณีเลือกรับรถประจําตําแหน่งตามวรรคสอง หากสํานักงานยังไม่สามารถจัดหารถประจําตําแหน่งใหม่ได้เนื่องจากไม่ได้รับการจัดสรรงบประมาณเพื่อการนี้ ให้จัดรถประจําตําแหน่งที่ยังไม่หมดอายุการใช้งานทดแทนให้ก่อน แต่หากประสงค์จะใช้รถประจําตําแหน่งที่หมดอายุการใช้งานที่อยู่ในครอบครองหรือรถส่วนกลาง ก็ให้สํานักงานดําเนินการให้ตามความประสงค์ แต่หากไม่มีรถประจําตําแหน่งที่ยังไม่หมดอายุการใช้งานและไม่ประสงค์จะใช้รถประจําตําแหน่งหรือรถส่วนกลางที่หมดอายุการใช้งาน ให้มีสิทธิรับค่าตอบแทนเหมาจ่ายแทนการจัดหารถประจําตําแหน่งจนกว่าสํานักงานจะได้รับการจัดสรรงบประมาณมาเพื่อจัดหารถประจําตําแหน่งใหม่ หรือให้สํานักงานจัดเช่ารถที่มีอายุการใช้งานยังไม่เกินหกปี ในระหว่างนั้นก็ได้ ทั้งนี้ ให้ส่งคืนรถประจําตําแหน่งที่หมดอายุการใช้งานและพนักงานขับรถภายในหกสิบวัน นับแต่วันที่รถหมดอายุการใช้งานหรือให้ส่งคืนรถประจําตําแหน่งในวันที่สํานักงานได้จัดหารถให้ แล้วแต่กรณี”


ข้อ ๔ ให้ยกเลิกบัญชีค่าตอบแทนเหมาจ่ายแทนการจัดหารถประจําตําแหน่งท้ายระเบียบคณะกรรมการข้าราชการฝ่ายศาลปกครอง ว่าด้วยรถราชการ พ.ศ. ๒๕๔๔ ซึ่งแก้ไขเพิ่มเติมโดยระเบียบคณะกรรมการข้าราชการฝ่ายศาลปกครอง ว่าด้วยรถราชการ (ฉบับที่ ๕) พ.ศ. ๒๕๕๓และให้ใช้บัญชีค่าตอบแทนเหมาจ่ายแทนการจัดหารถประจําตําแหน่งท้ายระเบียบนี้แทน


ข้อ ๕ ให้รองประธานศาลปกครองสูงสุดและเลขาธิการที่เลือกรับค่าตอบแทนเหมาจ่ายแทนการจัดหารถประจําตําแหน่งส่งคืนรถประจําตําแหน่งและพนักงานขับรถให้แก่สํานักงานภายในหกสิบวันนับแต่วันที่ระเบียบนี้ใช้บังคับ และให้ได้รับค่าตอบแทนเหมาจ่ายแทนการจัดหารถประจําตําแหน่งตั้งแต่วันที่ส่งคืนรถประจําตําแหน่งและพนักงานขับรถให้แก่สํานักงานศาลปกครอง


ข้อ ๖ รถประจําตําแหน่งที่ยังไม่หมดอายุการใช้งานที่ได้รับคืนจากรองประธานศาลปกครองสูงสุดและเลขาธิการที่เลือกรับค่าตอบแทนเหมาจ่ายแทนการจัดหารถประจําตําแหน่ง ให้เลขาธิการพิจารณาจัดสรรเป็นรถส่วนกลาง หรือจัดสรรตามความจําเป็นและเหมาะสม เพื่อประโยชน์ราชการศาลปกครองและสํานักงานศาลปกครอง


ข้อ ๗ ให้เลขาธิการสํานักงานศาลปกครองเป็นผู้รักษาการตามระเบียบนี้


ประกาศ ณ วันที่ ๔ กันยายน พ.ศ. ๒๕๕๖


หัสวุฒิ วิฑิตวิริยกุล


ประธานศาลปกครองสูงสุด


ประธานกรรมการข้าราชการฝ่ายศาลปกครอง


---------------------------------------------------


นางขนิษฐา ปายะฤทธิ์/จัดทํา


นางวรรณพร สุฐาปัญณกุล/ตรวจ


นางสาวพิมพนัส สายสุด รกน. ผอ.กลุ่ม ขก.


วันที่ ๓ มีนาคม ๒๕๖๔


**บัญชีค่าตอบแทนเหมาจ่ายแทนการจัดหารถประจําตําแหน่ง**








| ลําดับ | ตําแหน่ง | อัตราค่าตอบแทน บาท / เดือน / คน |
| ๑ | ตุลาการในศาลปกครองสูงสุด |  |
|  | ๑.๑ รองประธานศาลปกครองสูงสุด | ๔๑,๐๐๐ |
|  | ๑.๒ ตุลาการหัวหน้าคณะศาลปกครองสูงสุด | ๔๑,๐๐๐ |
|  | ๑.๓ ตุลาการศาลปกครองสูงสุด | ๔๑,๐๐๐ |
|  |  |  |
| ๒ | ตุลาการในศาลปกครองชั้นต้น |  |
|  | ๒.๑ อธิบดีศาลปกครองชั้นต้น | ๔๑,๐๐๐ |
|  | ๒.๒ รองอธิบดีศาลปกครองชั้นต้น | ๔๑,๐๐๐ |
|  | ๒.๓ ตุลาการหัวหน้าคณะศาลปกครองชั้นต้น | ๔๑,๐๐๐ |
|  | ๒.๔ ตุลาการศาลปกครองชั้นต้นที่ได้รับเงินเดือนตั้งแต่ชั้น ๒ ขึ้นไป | ๔๑,๐๐๐ |
|  |  |  |
| ๓ | ผู้บริหารสํานักงานศาลปกครอง |  |
|  | ๓.๑ เลขาธิการสํานักงานศาลปกครอง | ๔๑,๐๐๐ |
|  | ๓.๒ รองเลขาธิการสํานักงานศาลปกครอง | ๓๑,๘๐๐ |





---


1.